(Návrh)

**VYHLÁŠKA**

**Ministerstva dopravy a výstavby Slovenskej republiky**

z ...................... 2022,

**ktorou sa dopĺňa vyhláška Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v znení neskorších predpisov**

Ministerstvo dopravy a výstavby Slovenskej republiky podľa § 136 ods. 3 písm. d) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov ustanovuje:

**Čl. I**

Vyhláška Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v znení vyhlášky č. 308/2019 Z. z. a vyhlášky č. 499/2019 Z. z.sa dopĺňa takto:

1. V § 28 sa v odsek 1 za písmeno f) vkladá nové písmeno g), ktoré znie:

„g) automatizované doručovacie vozidlá,“.

Doterajšie písmeno g) sa označuje ako písmeno h).

1. Za § 34 sa vkladá § 34a, ktorý vrátane nadpisu znie:

„**§ 34a**

**Automatizované doručovacie vozidlo**

1. Automatizované doručovacie vozidlo je malé automatizované vozidlo, malé plne automatizované vozidlo alebo malé na diaľku ovládané vozidlo, ktoré sa pohybuje čiastočne alebo úplne bez dohľadu vodiča a slúži na prepravu nákladu.
2. Automatizované doručovacie vozidlo sa pohybuje na kolesách alebo inom podvozku, je v priamom kontakte s vozovkou a používa senzory, kamery alebo iné obdobné zariadenia na získavanie informácií o okolitom prostredí.
3. Automatizované doručovacie vozidlo nemôže presahovať
4. celkovú dĺžku ....................................................................... 1,5 m,
5. celkovú šírku ........................................................................ 0,6 m,
6. celkovú výšku ....................................................................... 1,0 m,
7. najväčšiu konštrukčnú rýchlosť ............................................ 45 km · h-1.
8. Automatizované doručovacie vozidlo musí byť vybavené svietidlami s obrysovými svetlami, dvoma odrazovými sklami bielej farby vpredu, dvoma odrazovými sklami červenej farby vzadu a najmenej jedným bočným odrazovým sklom oranžovej farby rovnakého typu iného ako trojuholníkového tvaru podľa predpisu Európskej hospodárskej komisie č. 3. Odrazové sklá musia byť umiestnené symetricky, čo najbližšie k bočným obrysom vozíka v rovnakej výške nad rovinou cesty, ale nie nižšie ako 250 mm a nie vyššie ako 900 mm nad rovinou cesty.
9. Svetlo svietidla podľa odseku 4 musí byť vpredu a vzadu viditeľné v noci bez atmosférických porúch na vzdialenosť najmenej 150 m.
10. Automatizované doručovacie vozidlo musí byť vybavený brzdovým zariadením umožňujúcim plynule odstupňovateľné ovládanie brzdného účinku. Brzdové zariadenie musí udržať stojace vozidlo v pokoji na svahu so sklonom najmenej 18 %.
11. Automatizované doručovacie vozidlo musí byť vybavené trojuholníkovou bezpečnostnou zástavkou v reflexnej žltej farbe na pružnom laminátovom prúte vo výške 1,5 m nad rovinou vozovky.
12. Vonkajší povrch automatizovaného doručovacieho vozidla nemôže mať špicaté alebo ostré výčnelky smerujúce von, ktoré by svojím tvarom, rozmermi alebo tvrdosťou mohli spôsobiť poranenia osôb.“.

**Čl. II**

Táto vyhláška nadobúda účinnosť 1. decembra 2022.